Matas Ambrazaitis

**Matas Ambrazaitis** (g. 2007 m. kovo 3 d.) – Lietuvos futbolininkas, saugas. Atstovavo Lietuvos jaunimo U-16, U-17, U-18 rinktinėms.

## Karjera
; Klaipėdos Futbolo Mokykla
Nuo 2018 m. žaidė Klaipėdos FM - Atlantas jaunimo komandoje. 2022 m. atstovavo Klaipėdos Futbolo Mokyklos komandai. 

; „Bangos“ klubas
2023 m. vasarą perėjo į „Bangos“ klubą. Rungtyniavo dublerių komandoje (Banga B) ir debiutavo A lygos rungtynėse atstovaudamas pagrindinei komandai. 

2023 m. rugpjūčio 7 d. debiutavo klube Antros lygos rungtynėse prieš FK Dembava. Pasvalio miesto stadione pergalę iškovojo FK Dembava, palaužusi Banga B komandą rezultatu 2-0.

2023 m. rugsėjo 30 d. pelnė net keturis įvarčius Antros lygos rungtynėse prieš Vilniaus „Viltį“. Gargždiškiai sutriuškino varžovus rezultatu 7-0.

2023 m. spalio 21 d. debiutavo A lygos rungtynėse prieš Vilnius „Riterius“. Futbolininkas rungtynes pradėjo ant atsarginių suolelio, o aikštėje pasirodė po keitimo 76 min. vietoje Viliau Piliukaičio, kai rezultatas buvo lygus (1-1). Namuose žaidę gargždiškiai prasileido įvartį pačioje rungtynių pabaigoje ir patyrė pralaimėjimą rezultatu 1-2.

2025 m. vasario mėn. tapo žinoma, kad pratęsta sutartis ir futbolininkas atstovaus „Bangos“ klubui.

2026 m. sausio 2 d. paskelbta, kad futbolininkas lieka Bangos klube.

## Statistika
; A lygos statistika

Spalvų reikšmės: 
: rungtyniavo A lygoje;
: varžėsi Pirmoje lygoje;

## Pasiekimai
; su FK „Banga“
*  **LFF taurės laimėtojas**: 2024 m.;

## Rinktinės
; Lietuvos U-16 rinktinė
2023 m. vasario mėn. pakviestas atstovauti Lietuvos U-16 rinktinei. Sužaidė dvejas draugiškas rungtynes prieš Maltą. 2023 m. vasario 12 d. Maltoje minimalia persvara 1-0 nugalėjo šeimininkai. 2023 m. vasario 14 d. lietuviai pasiekė revanšą rezultatu 1-0. 2023 m. kovo 31 d. pelnė įvartį rungtynėse prieš Lichtenšteiną ir svariai prisidėjo prie lietuvių pergalės rezultatu 4-0. 2023 m. kovo 23 d. žaidė prieš Andorą. Šioje rungtynėse užsidirbo geltoną kortelę ir buvo pakeistas. Lietuviai nugalėjo varžovus rezultatu 3-1. 2023 m. kovo 26 d. žaidė prieš bosnius, po pirmojo kėlinio buvo pakeistas, kai lietuviai pralaiminėjo rezultatu 0-1. Antrame kėlinyje bosniai pelnė dar vieną įvartį ir nugalėjo rezultatu 2-0.

; Lietuvos U-17 rinktinė
2023 m. vasarą pakviestas atstovauti Lietuvos U-17 rinktinei Baltijos taurės U-17 turnyre. 2023 m. birželio 28 d. debiutavo rungtynėse prieš Estijos bendraamžius. Varžovai nugalėjo rezultatu 4-2. 2023 m. birželio 30 d. žaidė prieš Suomiją. Suomiai nugalėjo rezultatu 3-1. 2023 m. liepos 2 d. rungtyniavo prieš Latviją. Lietuviai nugalėjo varžovus rezultatu 2-0.

2023 m. rugpjūčio mėn. rinktinė išmėgino jėgas draugiškose rungtynėse su slovakais. 2023 m. rugpjūčio 22 d. sužaidė visas rungtynes, o varžovai nugalėjo rezultatu 2-1. 2023 m. rugpjūčio 24 d. sužaidė visas rungtynes, o varžovai sutriuškino lietuvius rezultatu 4-0.

2023 m. rugsėjo mėn. lietuviai varžėsi draugiškose rungtynėse prieš Armėniją. 2023 m. rugsėjo 14 d. pelnė įvartį prieš armėnus 70 rungtynių minutę. Susitikimas baigėsi lygiosiomis 1-1. 2023 m. rugsėjo 16 d. žaidė antrosiose rungtynėse, kai lietuviai nugalėjo varžovus minimalia persvara 1-0.

2023 m. spalio 11 d. žaidė Europos U-17 čempionato atrankose turnyre prieš danus. Varžovai nugalėjo rezultatu 4-1. 2023 m. spalio 14 d. sužaidė prieš austrus. Varžovai nugalėjo lietuvius minimalia persvara 1-0. 2023 m. spalio 17 d. pasirodė rungtynių pabaigoje prieš kartvelus, o susitikimas baigėsi lygiosiomis 1-1.

; Lietuvos U-18 rinktinė
2024 m. gegužės mėn. pakviestas atstovauti Lietuvos U-18 rinktinei draugiškose rungtynėse prieš Maltą. 

2024 m. gegužės 7 d. pelnė įvartį ir lietuviai palaužė varžovus rezultatu 2-1. 2024 m. gegužės 9 d. šeimininkai pasiekė revanšą rezultatu 3-1.

2025 m. kovo mėn. vėl žaistos draugiškos rungtynės prieš Maltą. 2025 m. kovo 21 d. rungtyniavo, kai susitikimas baigėsi lygiosiomis 2-2. 2025 m. kovo 23 d. sužaidė antrosiose rungtynėse, kai minimalia persvara 1-0 nugalėjo lietuviai.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive